Aarhuus Stifts-Tidende, 1833-09-06
Schweitz. De barske Vinde synes overalt at bruse op fra flere Sider, og snart vil vel den for Mange ubegribelige Gaade om de europæiske Kabinetters Uvirksomhed ved de sidste Begivenheder i Schweit blive løst. Ved de seneste Tildragelser i Schwyz og Basel - hedder det i den Frankfurter Overpostamtstidende – ere de sidste Dæmninger for Revolutionsaanden nedbrudte, Propaganden har fuldkommen seiret, og der er intet mere iveien for den til at reise sig en fast Borg i Schweitz, hvorfra den kan bekrige hele Europa." J Fortsættelsen vises, at Radikalerne allerede have Herredømmet i de betydeligste Kantoner, og at Jntet kan standse Faktionerne i sin Stormmarsch, da Frankrig understøtter den, og de andre Magter tie. "Schweiz bliver en Formuur og Vasal af Frankrig, en Samlings= og Vaabenplads for alle Nabostaters Oprørere, et Værksted for alle Propagandens Omvæltningsplaner, og en Vulkan, som vil ryste alle det vestlige Europas Stater." O i en Artikel fra Mannheim, som er optaget i den preussiske Statstidende, hedder det, at den større Deel af Schweitz er revolutioneret, og at Propaganden derfra truer Jtalien og hele det sydlige Tydskland. Der maa bringes en alvorlig Redning inden den griber altfor vidt omkring sig, det indsee de allierede Magter, og tænke paa at sætte Skranke derfor Under saadanne Omstændigheder er det af Vigtighed, at Staden Basel har henvendt sig til den tydske Forbundsamling om Redning i dens ængstede Stilling, eller Samtykke til at adskille sig fra Schweizerforbundet, og give sig ind under en anden Stats Beskyttelse, Rusland. Det synes ogsaa at være en vigtig Efterretning herfra, at den russiske Keiser har ved et Manifest af 13de August atter ladet udskrive en Rekruttering over hele Riget af 4 Mand paa hvert Tusinde, som vil omtrent beløbe sig til 60,000 Mand. - Undersøgelserne angaaende det sidste Mord forsøg paa Keiseren ere indhyllede i et mysteriøst Mørke. En Officeer af det semenowskiske Regiment saa fortælles, havde en Dag ved Paraden affyret en Pistol paa Monarken, hvorpaa Hs. M. havde begivet sig ind i Midten af sin Generalstab, men Officeren var strax bleven nedhugget af sine Kammerater, Keiseren havde anseet denne Officerernes Handlemaade som et Beviis paa deres Complicitet, og forviist dem Alle til Siberien. - Franske Aviser ville vide, at der skal være en hemmelig Artikel i Tractaten mellem Rusland og Porten, hvorved Fyrstendømmerne Moldau og Wallakiet formeligt indlemmes det russiske Rige, til Belønning for den Hielp som Rusland har viist Tyrkiet. Grev Orloff skal have afsluttet denne Tractat med en saadan Hurtighed, at han ikke engang havde givet sig Tid til at oppebie FinalJnstructionerne fra sin Monark. Endnu var den ikke bleven kommuniceret hverken det franske, engelske eller østerrigske Hof. Jfølge dens Jndhold kan man nu betragte Tyrkiet som en russisk Provinds. Russiske Agenter have paataget sig Leverancen til de tyrkiske Troppers Eqvipering og Bevæbning paa europæisk Viis. Den Handel som Engellænderne forhen havde paa Tyrkiet, vil saaledes nu falde i Russernes Hænder. Tydskland. Mange bryde i denne Tid deres Hjerne for at spekulere, hvad den for Tiden stedfindende Sammenkomst af Monarker og Statsmænd har at betyde. Nogle mene at de tydske, og især de schweitzeriske Anliggender ere Formaalet. J Schwedt (en Stad ved Oderen, midtveis mellem Berlin og Stettin, med et kgl. Slot) var Alt beredt til Keiseren af Ruslands Modtagelse. Den preussiske Kronprinds var reist til Stettin, hvor man havde ventet Hs. Keiserl. M. den 29de, men endnu den 30te om Aftenen var Dampskibet som skulde overbringe Monarken, ikke indtruffet dertil, hvortil formodentlig Storm og Uveir havde været Aarsagen. (Den 1ste Septbr. kom det petersborgske Dampskib til Lübeck, og havde været 7 Dage underveis; det bragte den russiske Udenlandsminister Grev Resselrode, ledsaget af to Statsraader og en betydelig Suite. Han fortsatte strax sin Reise over Berlin til Bøhmen.) Gjennem Berlin vrimler det i denne Tid af reisende Ministre og Diplomater, som Alle ile ad Schwedt til. Saagar fra D. Miguel er en Gesandt paa Veien dertil, med et hemmeligt Hverv for sin Herre, Kort for Postens Afgang fra Hamborg var den russiske Generalkonsul Bankhausen kommen dertil med et Dampskib fra London, og strax ilet videre, som der forsikres, med vigtige Depescher.